《李方叔侍郎挽诗一首》
宋代·刘一止

论议当今耸外庭，英英人物照丹青。文章共道追千古，训诂曾看媲六经。

畴昔鹓行今几在，异乡薤露不堪听。老成远矣何嗟及，闻说郎君有典型。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。